Poročila, 10.10.2015


Naslov: Tudi letos je praznik kozjanskega jabolka privabil mnoge
Napoved za voditelja:

V Podsredi so letos pripravili že 16. praznik kozjanskega jabolka. Gre za etnološko in ekološka prireditev, ki z različnimi dogodki poteka ves teden. Višek tega praznika pa je zagotovo dvodnevni sejem regionalnih produktov na podsredškem trgu, kjer se stojnice kar šibijo pod dobrotami ekoloških in drugih pridelovalcev. Ker je sejem vsako leto zelo dobro obiskan, je tudi razstavljavcev vsako leto več, čeprav že vrsto let zatrjujejo, da jih več sploh ne bi mogli sprejeti, saj za vse preprosto ni dovolj prostora.
T- Iz Podsrede GORAN ROVAN /

X- Snemalec in montažer Tomi Naglič /

Kljub slabi vremenski napovedi je sejem v Podsredi, ki poteka pod okriljem 16. praznika kozjanskega jabolka, spet privabil množico obiskovalcev, pa tudi ponudnikov.

T- VALERIJA SLEMENŠEK /
X- Kozjanski park /

"Vsako leto smo na maksimumu. Letos smo zopet pet stojnic dodatno, 145 stojnic imamo letos, preko 170 razstavljavcev. Na nekaterih stojnicah sta namreč po dva razstavljavca. Tako da vsako leto sami sebe presežemo."
Letos je bila ponovno pestra ponudba jabolk iz starih travniških sadovnjakov, ki so obilno obrodili.
T- ZOFIJA ANDREJČIČ /
X-Eko kmetija Stegenšek /

»Letna je bila letos izredna za jabuke in povpraševanje pa za carjeviča, pa tudi štajerski pogačar. Cena je ista, ko je bla – en evro, tak da se držimo te cene, pač.«
Sicer pa na sejmu ponujajo zgolj doma narejene dobrote, ekološko pridelano hrano in še marsikaj zanimivega. Mnogi zato s svojo ponudbo prihajajo že vrsto let.

T- MARIJA BOŽIČNIK /
X- Aktiv kmečkih žena Koprivnica /

»Zato ker se dost prodaja in ker je tud uživamo v tem, ker je vzdušje enkratno in ljudje prihajajo iz cele Slovenije in se res raznovrstno ponudbo mamo in res domače vse.«

T- MARKO KUNEJ /
X- Kmetija Kunej Železno Gorjane /

»Sejem kozjansko jabolko je resnično sejem z dušo, kajti na tem ni nekega kiča, na tem sejmu so samo domače stvari. Imamo od bučnega olja, kislo zelje, resnično nimamo salam zdele v tem letnem času, kajti jih je zmanjkalo, hvala bogu. Mamo pa druge stvari od ocvirkov naprej.«
S ponudbo in njeno pristno kvaliteto so očitno zadovoljni tudi obiskovalci, ki prihajajo v vse večjem številu in mnogi med njimi se potem tudi vsako leto vračajo.
